**Dopravný podnik Bratislava, akciová spoločnosť**

ako Objednávateľom

a

**(doplniť)**

ako Dodávateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ DOHODA NA DODANIE TOVARU**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2026

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a. s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: (doplniť) a (doplniť), kontaktná osoba pre technické veci: (doplniť), telefón: +421 (0)2 5950 (doplniť), e-mail: (doplniť), kontaktná osoba pre zmluvné veci: Mgr. Eva Krokker Boleková, telefón: +421 (0)2 5950 1129, e-mail: [krokkerbolekova.eva@dpb.sk](mailto:krokkerbolekova.eva@dpb.sk) (ďalej len „**Objednávateľ**”) na jednej strane; a
2. **(doplniť)**, spoločnosť založená a existujúca podľa práva (doplniť), so sídlom (doplniť), IČO: (doplniť), zapísaná v Obchodnom registri (doplniť), oddiel: (doplniť), vložka číslo: (doplniť), DIČ: (doplniť), IČ DPH: (doplniť), bankové spojenie: (doplniť), číslo účtu: (doplniť), IBAN: (doplniť), BIC (SWIFT): (doplniť), štatutárny orgán: (doplniť), kontaktná osoba pre technické veci: (doplniť), telefón: (doplniť), e-mail: (doplniť), kontaktná osoba pre zmluvné veci: (doplniť), telefón: (doplniť), e-mail: (doplniť) (ďalej len „**Dodávateľ**”) na druhej strane.

**Vzhľadom k tomu, že:**

1. Objednávateľ má záujem o dodanie 50 ks telových kamier pre revízorov Objednávateľa, výhradne v Offline režime bez (online streamovania a bez externého cloudu dodávateľa), lokálne ukladanie záznamov a prenos len pri dokovaní do interného systému, súčasťou je softvér na správu záznamov, dokovacie stanice, príslušenstvo a školenie pre používateľov podľa internej smernice ER 97/2017 o obstarávaní v podmienkach DPB, a.s., označenú interným číslom CP 02/2026 na predmet zákazky „**Telové kamery\_CP 02/2026**“;
2. Dodávateľ je úspešným uchádzačom zákazky zrealizovanej Objednávateľom pod interným označením CP 02/2026 na predmet zákazky „**Telové kamery\_CP 02/2026**“;
3. Zmluvné strany majú záujem upraviť si vzájomné práva a povinnosti súvisiace s dodaním Tovaru;

**DOHODLO SA nasledovne:**

## Definície a interpretácia zmluvných ustanovení

* 1. Pokiaľ nebude ďalej uvedené inak, výrazy použité v Zmluve s veľkými začiatočnými písmenami budú mať nasledovný význam:

1. **Miesto dodania** znamená územie mesta Bratislavy, ktoré bude špecifikované v Objednávkach podľa tejto Zmluvy;
2. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
3. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
4. **Autorský zákon** znamená zákon č. 185/2015 Z. z. Autorský zákona v znení neskorších predpisov;
5. **Licencia** znamená:
6. **Výhradná licencia** vo vzťahu k Tovaru, ktorý je prispôsobený individuálnym podmienkam a požiadavkám Objednávateľa, bez akéhokoľvek vecného, časového, územného alebo iného obmedzenia, ktorá sa vzťahuje na všetky spôsoby použitia Tovaru, ktoré vyplýva zo Zmluvy a ustanovení Autorského zákona a súhlas Dodávateľa na akékoľvek ďalšie nakladanie s Tovarom spôsobom, ktorý neodporuje Autorskému zákonu;
7. **Nevýhradná licencia** vo vzťahu k Tovaru, ktorý nie je prispôsobený individuálnym podmienkam a požiadavkám Objednávateľa, bez akéhokoľvek vecného, časového, územného alebo iného obmedzenia, ktorá sa vzťahuje na všetky spôsoby použitia Tovaru, ktoré vyplýva zo Zmluvy a ustanovení Autorského zákona a súhlas Dodávateľa na akékoľvek ďalšie nakladanie s Tovarom spôsobom, ktorý neodporuje Autorskému zákonu;
8. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
9. **Preberací protokol** znamená protokol o odovzdaní a prevzatí Tovaru, podpísaný oprávnenými zástupcami Zmluvných strán;
10. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod. Jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
11. **Tovar** znamená 50 (päťdesiat) kusov telových kamier, pričom Tovar je ďalej bližšie špecifikovaný v Prílohe 1 Zmluvy (ďalej len „**Príloha 1 Zmluvy**“);
12. **Zmluvná strana** znamená Objednávateľ a/alebo Dodávateľ.
    1. Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
    2. V Zmluve, ak z kontextu nevyplýva iný zámer,
       1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
       2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
       3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
       4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
       5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
13. **PREDMET ZMLUVY**
    1. Predmetom tejto Zmluvy je záväzok:
14. Dodávateľa dodať Objednávateľovi Tovar a previesť vlastnícke právo k Tovaru na Objednávateľa; a
15. Objednávateľa prevziať Tovar od Dodávateľa a zaplatiť Dodávateľovi za daný Tovar Cenu;

a to za podmienok stanovených Zmluvou.

* 1. Kúpa Tovaru bude počas účinnosti Zmluvy zabezpečená na základe čiastkových objednávok podľa potrieb Objednávateľa. V čiastkových objednávkach bude presne určený druh Tovaru a počet kusov a miesto plnenia. Takto vystavené objednávky budú podkladom pre fakturáciu podľa článku 3 Zmluvy. Objednávky budú písomné. Objednávky môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Dodávateľa uvedenej v záhlaví Zmluvy. Doručením objednávky Dodávateľovi sa objednávka považuje za potvrdenú Dodávateľom
  2. Dodávateľ sa zaväzuje dodávať objednávateľovi len nový Tovar v kvalite podľa Prílohy 1 Zmluvy. Dodaný Tovar nesmie byť starší ako 12 (dvanásť) mesiacov odo dňa výroby, pričom dátum výroby musí byť na Tovare zreteľne vyznačený.
  3. Obchodovateľný finančný objem počas účinnosti Zmluvy je v celkovej výške **(doplniť) EUR (slovom: (doplniť) eur) bez DPH**. Uvedený finančný objem je predpokladaný a Objednávateľ nie je povinný ho vyčerpať.
  4. Zmluvné strany sa dohodli, že Technická špecifikácia, ktorá tvorí neoddeliteľnú súčasť tejto Zmluvy, je pre Dodávateľa záväzná a jej nedodržanie sa považuje za porušenie povinností podľa tejto Zmluvy.

1. **KÚPNA CENA, PLATOBNÉ PODMIENKY** 
   1. Objednávateľ je povinný zaplatiť Dodávateľovi za Tovar Cenu. Cena je stanovená v súlade so zákonom č. 18/1996 Z. z. o cenách v znení neskorších prepisov. Cena je konečná a zahŕňa všetky náklady vrátane obalov a dopravy na Miesto dodania, náklady na softvér, dokovacie stanice, príslušenstvo a školenie zamestnancov Objednávateľa a iné v zmysle tejto Zmluvy a jej príloh, taktiež Cena zahŕňa aj všetky náklady Dodávateľa súvisiace so zabezpečením zákonného spracúvania osobných údajov, vrátane nákladov spojených s uzatvorením a plnením zmluvy o spracúvaní osobných údajov podľa článku 28 nariadenia GDPR. Cenu nie je možné meniť smerom nahor. Pri DPH sa bude postupovať podľa platných právnych predpisov.
   2. Právo na zaplatenie Ceny vzniká Dodávateľovi riadnym dodaním Tovaru Objednávateľovi na základe Objednávky Objednávateľa a podpísaním preberacieho protokolu oboma zmluvnými stranami bez výhrad Objednávateľa. Dodávateľ je oprávnený na základe príslušného Preberacieho protokolu bez výhrad vystaviť Objednávateľovi faktúru na Cenu za dodaný Tovar, ktorú Dodávateľ spolu s kópiou objednávky a Preberacieho protokolu doručí Objednávateľovi.
   3. Faktúra vytavená v zmysle Zmluvy musí obsahovať všetky náležitosti daňového a účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti daňového dokladu podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod  ktorým ju Objednávateľ eviduje. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Dodávateľovi na prepracovanie. Nová lehota splatnosti začína plynúť momentom doručenia opravenej faktúry Objednávateľovi.
   4. 3.5 Faktúra je splatná do **60 (šesťdesiat) dní** po jej doručení. Ak deň splatnosti faktúry pripadne na sobotu, nedeľu alebo sviatok, splatnosť sa posúva na najbližší nasledujúci Pracovný deň.
   5. 3.6 Zmluvné strany sa dohodli, že faktúra sa považuje za zaplatenú dňom odpísania fakturovanej sumy z účtu Objednávateľa.
2. **4 DODANIE A PREVZATIE TOVARU**
   1. 4.1 Dodávateľ sa zaväzuje dodať Tovar na Miesto dodania v dodacej lehote najneskôr do **45 dní odo** dňa potvrdenia objednávky podľa článku 2 bodu 2.2 Zmluvy, pokiaľ sa Zmluvné strany nedohodnú inak. Dodávateľ sa zaväzuje dodať Tovar v množstve, akosti a vyhotovení, ktoré určuje Zmluva a objednávka podľa článku 2 bodu 2.2 a 2.3 Zmluvy.
   2. 4.2 Objednávateľ sa zaväzuje, že odoberie Tovar od Dodávateľa v Miestne dodania v Pracovných dňoch v čase od 7:00 do 14:00 hod., pričom konkrétny čas dodávky Tovaru si Zmluvné strany vopred dohodnú. Mimo vyššie uvedeného času môže Dodávateľ dodať Tovar len s výslovným súhlasom Objednávateľa.
   3. 4.3 Dodávateľ je povinný odovzdať Objednávateľovi spolu s Tovarom aj doklady potrebné na prevzatie, a to najmä:
3. Kópiu objednávky;
4. Návod na obsluhu Tovaru v slovenskom jazyku;
5. Návod na údržbu Tovaru v slovenskom jazyku;
6. Servisnú knihu;
7. záručný list;
8. preberací protokol.
   1. 4.4 Objednávateľ je povinný prezrieť dodaný Tovar pri jeho prevzatí. Ak počas prehliadky dodaného Tovaru budú zistené podstatné vady dodaného Tovaru, Objednávateľ si vyhradzuje právo odmietnuť prevzatie Tovaru. Tovar má podstatné vady, ak:
9. vady bránia bežnému, alebo zmluvne dohodnutému užívaniu Tovaru; a/alebo
10. Dodávateľ nedodrží dohodnutú akosť, kvalitu alebo množstvo Tovaru špecifikovaného Zmluvou; a/alebo
11. sa ktorékoľvek z vyhlásení Dodávateľa uvedené v článku 7 bode 7.1 a/alebo 7.2 Zmluvy ukáže ako nepravdivé alebo zavádzajúce.
    1. 4.5 Dodávateľ je povinný podstatné vady Tovaru podľa tohto článku bodu 4.4 Zmluvy odstrániť do 2 (dvoch) Pracovných dní odo dňa, kedy si Objednávateľ uplatnil právo odmietnuť prevzatie Tovaru, a po ich odstránení vyzvať bezodkladne Objednávateľa na prevzatie Tovaru bez vád s uvedením dátumu prehliadky Tovaru a jeho odovzdania a prevzatia, pričom prevzatie Tovaru sa uskutoční najneskôr 3 (tri) Pracovné dni odo dňa, kedy si Objednávateľ uplatnil právo odmietnuť prevzatie Tovaru podľa tohto článku bodu 4.4 Zmluvy.
    2. 4.6 Vlastnícke právo k Tovaru prechádza na Objednávateľa okamihom riadneho prevzatia Tovaru Objednávateľom, ak nedošlo zo strany Dodávateľa k odmietnutiu prevzatia Tovaru v zmysle tohto článku bodu 4.4 Zmluvy.
    3. 4.7 V prípade odmietnutia prevzatia Tovaru zo strany Objednávateľa podľa tohto článku bodu 4.4 Zmluvy zostáva Tovar vo vlastníctve Dodávateľa až do doby, kým Dodávateľ neodstráni prekážku, ktorá bráni Objednávateľovi riadne prevziať Tovar.
    4. 4.8 Zmluvné strany sú povinné o odovzdaní a prevzatí Tovaru spísať Preberací protokol.
    5. 4.9 V prípade všetkých rozporov ohľadne dodania Tovaru a jeho kvality znáša dôkazné bremeno Dodávateľ.
    6. 4.10 Po riadnom odovzdaní a prevzatí Tovaru je systém prevádzkovaný výlučne Objednávateľom. Dodávateľ nemá trvalý ani automatický prístup k systému ani k obsahu a záznamov.
    7. 4.11 Dodávateľ je povinný bezodklane informovať Objednávateľa o akejkoľvek bezpečnostnej chybe alebo zraniteľnosti riešenia, ktorý by mohla mať vplyv na bezpečnosť alebo integritu záznamov, a poskytnúť potrebnú súčinnosť pri jej riešení.
    8. 4.12 Zmluvné strany sa dohodli, že v prípade, ak by v priebehu plnenia tejto Zmluvy došlo k naplneniu podmienok spracúvania osobných údajov Dodávateľom v mene Objednávateľa v zmysle čánkuk 28 nariadenia GDPR, Dodávateľ sa zaväzuje bezodkladne pristúpiť k uzatvoreniu zmluvy o spracúvaní osobných údajov v rozsahu a za podmienok požadovaných Objednávateľom.
12. **ZODPOVEDNOSŤ ZA VADY TOVARU, ZÁRUKA ZA AKOSŤ, REKLAMÁCIE**
13. Dodávateľ preberá záruku za to, že Tovar má v dobe jeho odovzdania Objednávateľovi zmluvne dohodnuté vlastnosti, že zodpovedá technickým normám a predpisom, a že nemá také vady, ktoré by bránili jeho využitiu na bežný, alebo zmluvne dohodnutý účel. Dodávateľ taktiež preberá záruku za to, že Tovar počas záručnej lehoty bude mať vlastnosti stanovené Zmluvou, technickými parametrami a právnymi normami, a nebude mať také vady, ktoré by bránili jeho využitiu na bežný, alebo zmluvne dohodnutý účel.
14. Záručná doba na Tovar začína plynúť odo dňa riadneho odovzdania a prevzatia Tovaru. Záručná doba poskytnutá Predávajúcim je **24 (dvadsaťštyri) mesiacov**. Zmluvné strany sa dohodli, že záručná doba neplynie po dobu, po ktorú Objednávateľ nemôže užívať Tovar pre jeho vady, za ktoré zodpovedá Dodávateľ.
15. Dodávateľ preberá záruku za akosť Tovaru podľa § 429 a nasl. Obchodného zákonníka a zodpovedá za vady Tovaru podľa § 422 a nasl. Obchodného zákonníka.
16. Nebezpečenstvo škody na Tovare prechádza na Objednávateľa riadnym prevzatím Tovaru a podpísaním Preberacieho protokolu o prevzatí Tovaru bez výhrad.
17. Zodpovednosť za vady sa ďalej spravuje príslušnými ustanoveniami Obchodného zákonníka.
18. Reklamáciu a jej špecifikáciu uplatní Objednávateľ u Dodávateľa ihneď po zistení, že dodaný Tovar vykazuje vady nekvality, a to elektronickou formou na e-mailovú adresu kontaktnej osoby pre technické veci Dodávateľa.
19. V prípade zistenia vady na odovzdanom Tovare, ktorá robí Tovar nepoužiteľným je Dodávateľ povinný vadu Tovaru odstrániť do 2 (dvoch) dní od uplatnenia reklamácie Objednávateľa podľa tohto článku bod. 5.6 Zmluvy. V prípade potreby objektívne dlhšej lehoty na odstránenie vady odstráni Dodávateľ vadu v predĺženej lehote, ktorá bude vopred odsúhlasená Objednávateľom. Dodávateľ v lehotách uvedených v tomto bode Zmluvy zároveň uhradí Objednávateľovi všetky oprávnene vynaložené náklady spojené s uplatnením reklamácie. Dodávateľ v prípade potreby bezodkladne poskytne Objednávateľovi náhradný Tovar počas doby potrebnej na odstránenie vady Tovaru, a to najneskôr do 2 (dvoch) Pracovných dní.
20. Reklamáciu posúdia spoločne zástupcovia Zmluvných strán, pričom Dodávateľ najneskôr v rámci 24 (dvadsiatichštyroch) hodín od uplatnenia reklamácie vydá písomné stanovisko o spôsobe vybavenia reklamácie. Záruka sa nevzťahuje na vady spôsobené mechanickým poškodením, použitím príslušenstva alebo spotrebných materiálov neschválených Dodávateľom, používaním Tovaru v rozpore s návodom na obsluhu, vady spôsobené vyššou mocou a vandalizmom.
21. Ak sa Dodávateľ v lehote stanovenej v tomto článku v bode 5.9 Zmluvy nevyjadrí, Objednávateľ bude považovať reklamáciu za uznanú.
22. V prípade uznanej reklamácie sa Dodávateľ zaväzuje vadné plnenie vysporiadať na vlastné náklady v lehotách podľa tohto článku bodu 5.7 Zmluvy.
23. V prípade sporu o zodpovednosť za vadu sa Dodávateľ zaväzuje vadné plnenie vysporiadať na vlastné náklady v lehotách podľa tohto článku bodu 5.7 Zmluvy. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu.
24. Ak je na účely odstránenia vady nevyhnutný zásah Dodávateľa do systému, takýto zásah je možný len na základe predchádzajúceho súhlasu Objednávateľa, v rozsahu nevyhnutnom na odstránenie vady.
25. **VYHLÁSENIA A ZÁRUKY**
26. Dodávateľ vyhlasuje a ubezpečuje Objednávateľa, že ku dňu podpisu Zmluvy Zmluvnými stranami:

1. osoba konajúca za Dodávateľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na dodanie Tovaru, a riadne plní všetky povinnosti, porušenie ktorých by mohlo viesť k jeho zrušeniu; a
3. je zapísaný v Registri partnerov verejného sektora v prípade, že sa naňho registračná povinnosť vzťahuje; a
4. spĺňa všetky podmienky stanovené všeobecne záväznými právnymi predpismi na dodanie Tovaru;
5. uzatvorenie alebo plnenie Zmluvy s Dodávateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom; a
6. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, vrátane Tovaru súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
7. Dodávateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Dodávateľa uvedené v tomto článku 6.1 Zmluvy je nepravdivé alebo neúplné, Zmluvu by neuzatvoril, nakoľko uvedené vyhlásenia Objednávateľ považuje za vlastnosti, ktoré si vymienil.
8. Pokiaľ sa preukáže, že ktorékoľvek z vyhlásení Dodávateľa uvedených v tomto článku bode 6.1 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Dodávateľa, zaväzuje sa Dodávateľ nahradiť škodu, ktorá vznikne Objednávateľovi v dôsledku skutočností, ktoré sú obsahom tohto vyhlásenia.
9. Dodávateľ vyhlasuje a ubezpečuje Objednávateľa, že ku dňu odovzdania Tovaru Objednávateľom:
10. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
11. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
12. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie činnosti, ktoré sú predmetom Zmluvy, a riadne plní všetky povinnosti, porušenie ktorých by mohlo viesť k jeho zrušeniu.
13. Dodávateľ berie na vedomie, že Obstarávateľ má záujem o dodanie Tovaru v súlade so zásadami spoločensky zodpovedného verejného obstarávania zohľadňujúceho dopady najmä v oblasti zamestnanosti, sociálnych a pracovných práv a životného prostredia, na základe čoho sa Dodávateľ zaväzuje pri dodaní Tovaru najmä:

1. zaistiť legálne zamestnávanie, rovnoprávne a dôstojné pracovné podmienky a zodpovedajúcu úroveň bezpečnosti pre všetky osoby, ktoré sa budú na dodaní Tovaru podieľať;
2. pokiaľ je to možné, minimalizovať dopad na životné prostredie, rešpektovať udržateľnosť a možnosť cirkulárnej ekonomiky;
3. pokiaľ je to možné a vhodné, implementovať nové alebo zlepšené produkty, služby alebo postupy súvisiace s dodaním Tovaru;
4. dodržiavať rovnosť pracovných podmienok a bezpečnosti práce.

Splnenie požiadaviek spoločensky zodpovedného verejného obstarávania podľa tohto bodu Zmluvy sa Dodávateľ zaväzuje zaistiť aj u svojich Subdodávateľov.“

1. **SANKCIE**
2. V prípade, ak sa Dodávateľ dostane do omeškania so splnením svojej povinnosti dodať Tovar Objednávateľovi včas, Objednávateľ je oprávnený požadovať od Dodávateľa zaplatenie zmluvnej pokuty vo výške 100 EUR (slovom: sto eur) za každý začatý deň omeškania.
3. V prípade omeškania Objednávateľa s platením faktúry je Dodávateľ oprávnený požadovať od Objednávateľa uhradenie úrokov z omeškania vo výške 0,022 % z dlžnej čiastky za každý deň omeškania.
4. V prípade, ak sa Dodávateľ dostane do omeškania so splnením svojej povinnosti odstrániť vady Tovaru podľa článku 5 bod 5.7 Zmluvy, Objednávateľ je oprávnený požadovať od Dodávateľa zaplatenie zmluvnej pokuty vo výške 100 EUR (slovom: sto eur) za každý začatý deň omeškania.
5. V prípade, že dodaný Tovar nebude spĺňať parametre stanovené Zmluvou a jej Prílohami, je Objednávateľ oprávnený uplatniť si zmluvnú pokutu vo výške 5% z ceny Tovaru, pričom náhrada škody týmto nie je dotknutá.
6. V prípade, ak Dodávateľ poruší povinnosti v zmysle Zmluvy, porušenie ktorých zároveň zakladá právo Objednávateľa odstúpiť od Zmluvy, Objednávateľ má právo za porušenie týchto povinností požadovať od Dodávateľa zmluvnú pokutu vo výške 35 % z obchodovateľného finančného objemu podľa článku 2 bodu 2.4 Zmluvy.
7. V prípade, ak Dodávateľ poruší svoju povinnosti bezodkladne pristúpiť k uzatvoreniu zmluvy o spracúvaní osobných údajov v rozsahu a za podmienok požadovaných Dodávateľom upravenú v článku 4 bode 4.12 Zmluvy, Objednávateľ má právo za porušenie tejto povinnosti požadovať od Dodávateľ zmluvnú pokutu vo výške 10% z obchodovateľného finančného objemu podľa článku 2 bodu 2.4 Zmluvy, pričom náhrada škody týmto nie je dotknutá.
8. Objednávateľ má právo na úhradu preukázateľných sankcií, udelených mu zo strany Úradu na ochranu osobných údajov v dôsledku porušenia zmluvných povinností zo strany Dodávateľa
9. Povinnosť, splnenie ktorej bolo zaistené zmluvnou pokutou, je Zmluvná strana povinná plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody.
10. Zmluvné strany považujú určenie zmluvnej pokuty podľa tohto článku bodov 7.1, 7.3, 7.4,  7.5, 7.6 a 7.7 za primerané a dostatočne určité. Zmluvnú pokutu sa Zmluvná strana zaväzuje uhradiť bezodkladne po výzve druhej Zmluvnej strany, najneskôr do 10 (desiatich) Pracovných dní odo dňa doručenia výzvy na zaplatenie zmluvnej pokuty.
11. Dodávateľ zodpovedá za škodu, ktorú spôsobí Objednávateľovi porušením svojej povinnosti z tohto záväzkového vzťahu, a je povinný ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť.

1. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
2. **KOMUNIKÁCIA MEDZI ZMLUVNÝMI STRANAMI**
   1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v elektronickej forme a doručené na e-mailové adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne elektronicky oznámia.
   2. Korešpondencia súvisiaca so Zmluvou sa bude považovať za doručenú v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
   3. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.
3. **UDELENIE LICENCIE**
   1. Predávajúci priamo Zmluvou udeľuje Objednávateľovi v súlade s § 65 a nasl. Autorského zákona licenciu na použitie softvéru v Tovare .
   2. Licenciou podľa tohto článku bod 9.1 Zmluvy sa rozumie výhradná licencia vo vzťahu k Tovaru, ktorý je prispôsobený individuálnym podmienkam a požiadavkám Objednávateľa, bez akéhokoľvek vecného, časového, územného alebo iného obmedzenia, ktorá sa vzťahuje na všetky známe spôsoby použitia Tovaru, ktoré vyplýva zo Zmluvy a ustanovení Autorského zákona. Súčasťou tejto licencie je aj súhlas Dodávateľa na akékoľvek ďalšie nakladanie s Tovarom spôsobom, ktorý neodporuje Autorskému zákonu a tejto Zmluve. Vo vzťahu k Tovaru, ktorý nie je prispôsobený individuálnym podmienkam a požiadavkám Objednávateľa sa rozumie licenciou nevýhradná licencia, bez akéhokoľvek vecného, časového, územného alebo iného obmedzenia, ktorá sa vzťahuje na všetky známe spôsoby použitia Tovaru, ktoré vyplýva zo Zmluvy a ustanovení Autorského zákona. Súčasťou tejto licencie je aj súhlas Dodávateľa na akékoľvek ďalšie nakladanie s Tovarom spôsobom, ktorý neodporuje Autorskému zákonu a tejto Zmluve.
   3. Zmluvné strany sa dohodli, že k udeleniu licencie dochádza momentom riadneho odovzdania a prevzatia Tovaru podľa článku 4 bod 4.4 Zmluvy.
   4. Zmluvné strany sa dohodli, že odmena za udelenie licencie je zhrnutá Cene.
   5. Predávajúci týmto vyhlasuje, že v momente udelenia licencie je oprávnený udeliť Kupujúcemu takýto súhlas.
4. **TRVANIE A ZÁNIK ZMLUVY**
   1. Zmluva sa uzatvára na dobu určitú, a to:
      1. **na 24 (dvadsaťštyri) mesiacov odo dňa účinnosti Zmluvy**; alebo
      2. do vyčerpania obchodovateľného finančného objemu podľa článku 2 bodu 2.3 Zmluvy;

podľa toho, ktorá z vyššie uvedených skutočností nastane skôr. V prípade, že nedôjde k vyčerpaniu obchodovateľného finančného objemu podľa článku 2 bodu 2.4 Zmluvy počas 24 (dvadsiatich štyroch) mesiacov odo dňa účinnosti Zmluvy, môže byť Zmluva na návrh Objednávateľa predĺžená do vyčerpania obchodovateľného finančného objemu. Zmluva bude predĺžená podľa predchádzajúcej vety uzatvorením písomného dodatku k Zmluve.

* 1. Zmluva môže byť ukončená aj skôr ako je uvedené v tomto článku bod 10.1 Zmluvy, a to jednostranným odstúpením od Zmluvy, jednostranným vypovedaním Zmluvy Objednávateľom, alebo písomnou dohodou Zmluvných strán.
  2. Odstúpiť od Zmluvy môžu Zmluvné strany pri podstatnom porušení zmluvného záväzku a v ostatných prípadoch uvedených v Zmluve alebo v zákone.
  3. Za podstatné porušenie Zmluvy Objednávateľ považuje prípady, ak:

1. Dodávateľ nedodrží dodaciu lehotu podľa článku 4 bod 4.1 Zmluvy a ak nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave;
2. dodaný Tovar nebude zodpovedať vlastnostiam dohodnutým v Zmluve;
3. Dodávateľ nevybaví reklamáciu Tovaru v lehote dohodnutej v článku 5 bod 5.8 Zmluvy; a/alebo
4. Dodávateľ nedodrží technickú špecifikáciu podľa článku 2 bodu 2.5 Zmluvy, a/alebo
5. Dodávateľ nedodrží svoju povinnosť stanovenú v článku 4 bodu 4.12 Zmluvy, a/alebo
6. sa niektoré z vyhlásení Dodávateľa podľa článku 6 bodu 6.1 a/alebo 6.4 Zmluvy ukáže ako nepravdivé.
   1. Výzvy uvedené v tomto článku musia byť písomné a doručené na adresy pre doručovanie písomností uvedené v článku 8 bod 8.1 Zmluvy.
   2. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
   3. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na náhradu škody vzniknutej porušením Zmluvy.
   4. Zmluvu môže Objednávateľ vypovedať aj bez udania dôvodu zaslaním písomnej výpovede Dodávateľovi na adresu jeho sídla uvedenú v záhlaví Zmluvy, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Dodávateľovi.
7. **ZÁVEREČNÉ USTANOVENIA**
   1. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
   2. Práva a povinnosti Zmluvných strán neupravené v Zmluve sa spravujú príslušnými ustanoveniami Obchodného zákonníka.
   3. Zmluvné strany sa dohodli, že vzťahy upravené Zmluvou ako aj vzťahy vznikajúce zo Zmluvy sa spravujú právnym poriadkom Slovenskej republiky.
   4. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
   5. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
   6. Zmluvu možno meniť jedine formou písomných, očíslovaných dodatkov, podpísaných Zmluvnými stranami.
   7. Zmluvné strany sa dohodli, v rozsahu v akom to právne predpisy pripúšťajú, že vylučujú právo Dodávateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Dodávateľovi.
   8. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Dodávateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Dodávateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
   9. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
   10. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
   11. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
   12. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu. Objednávateľ dostane 2 (dva) rovnopisy a Dodávateľ dostane 1 (jeden) rovnopis.
   13. Neoddeliteľnou súčasťou Zmluvy sú nasledovné prílohy:

Príloha 1 Zmluvy - Špecifikácia Tovaru

Príloha 2 Zmluvy – Ceny

**PRÍLOHA 1**

**ŠPECIFIKÁCIA TOVARU**

Predmetom zákazky je obstaranie 50 ks nových telových kamier najmä pre zamestnancov vykonávajúcich kontrolnú činnosť vo vzťahu k iným osobám a za účelom zvýšenia ochrany a bezpečnosti práce pri výkone ich povolania. Minimálne požiadavky na telové kamery sú zadefinované v nasledovnom rozsahu.

POŽIADAVKY NA TELOVÉ KAMERY

1. Offline riešenie:

* riešenie musí byť plne **OFFLINE**, bez online streamovania a bez externého cloudu dodávateľa.
* záznam sa ukladá lokálne v kamere a prenáša sa výhradne pri dokovaní do dodaného softvérového riešenia prevádzkovaného na internej infraštruktúre DPB
* riešenie musí zabezpečiť šifrovanie záznamov, ochranu integrity dát, audit prístupov a bezpečnú správu prístupových práv
* obrazové rozlíšenie záznamu min. 1080p
* zorné pole kamery v rozmedzí min. 120° až 160° rozsah horizontálne a v rozmedzí min. 68 až 90° vertikálne
* automatické nastavenie jasu a zaostrovanie obrazu
* snímanie za zníženej viditeľnosti
* odolnosť voči pádu z min. 1,5 m výšky, IP54 alebo vyššie
* primárne farebný videozáznam
* audiozáznam (zabudovaný mikrofón) s možnosťou vypnutia (možnosť vypnutia povoľuje administrátor manažovacieho softvéru)
* min. 30 snímok za sekundu
* zaznamenávanie informácií o dátume a čase, GPS pozície, čísla snímky, čísla zariadenia, Identifikácie používateľa, indikácia stavu, zapnutia/vypnutia zvuku
* „pre-event recording“ - pri aktivácii zaznamenávania je uchovaný záznam o priebehu udalosti za predchádzajúcich min. 120 sekúnd s možnosťou nastavenia aj nižšej doby, resp. vypnutia tejto funkcie
* svetelný indikátor stavu/režimov zariadenia
* overenie stavu buď po stlačení tlačidla alebo možnosť aktivácie/deaktivácie zobrazovania stavu (LED kontrolka alebo displej; indikujúci stav zapnutia /vypnutia zariadenia, záznam audia a úroveň nabitia akumulátora)
* možnosť snímania bez signálnych zvukov alebo iného indikátora snímania, v tzv. „diskrétnom režime“ (aktivuje obsluha)
* prenos dát a dobíjanie prostredníctvom USB/LAN pripojenia a dokovacej stanice:
  + **1 dokovacia stanica musí obsahovať min. 5 pozícii (slotov)**
  + **počet pozícii (slotov) môže byť na 1 dokovacej stanici aj vyšší, pričom ponúkané dokovacie riešenie (počet dokovacích staníc) musí vedieť v jednom čase pripojiť obstarávaný počet kamier**
  + každá dokovacia stanica musí umožniť simultánne nabíjanie a prenos dát pre všetky vložené kamery
  + dokovacie stanice musia byť vybavené indikáciou stavu: nabíjanie, prenos, dokončenie prenosu, chybový stav
  + prepojenie s internou infraštruktúrou DPB musí byť realizované prednostne cez LAN (RJ-45). USB porty môžu byť využité iba na servisné účely.
  + dokovacie stanice môžu byť stolové alebo nástenné, musia byť mechanicky stabilné a mať jasne označené sloty.
* hmotnosť kamery max. 200 g
* rozmery kamery: max. 100 x 75 x 30 mm (V/Š/H)
* prevádzková teplota kamery -20 ° C až 40 ° C
* jednoduché spustenie(zap./vyp.) - tlačítka na ovládanie min. vyp/zap video
* doba nepretržitého záznamu obrazu a zvuku min. 12 hodín pri rozlíšení 1080p
* ukladanie záznamu do zabudovanej vnútornej pamäte zariadenia o veľkosti minimálne 64 GB
* všetky súčasti kamery musia tvoriť jeden funkčný kompaktný celok
* zabudovaný, dobíjací, vysokokapacitný akumulátor
* nabíjací čas max. 7 hodín
* nabíjacie cykly min. 500
* variabilné držiaky pre uchytenie na odev
* prenos dát a nabíjanie cez dokovaciu stanicu s min. 5 pozíciami, prenos dát prednostne prostredníctvom LAN
* prenos meta údajov cez dokovaciu stanicu do centrálneho systému
* pri exporte alebo kopírovaní záznamu musí systém automaticky evidovať čas exportu, používateľa a účel exportu.
* indikácia správneho vloženia kamery do dokovacej stanice
* doba sťahovania záznamu a nabíjania akumulátora zariadenia nesmie presiahnuť 7 hod. od vloženia do dokovacej stanice / dokovacieho riešenia
* používateľská príručka v slovenskom alebo českom jazyku
* poskytnutie záručného servisu v trvaní min. 24 mesiacov na území SR alebo ČR

POŽIADAVKY NA SOFTVÉR

* centrálna aplikácia s možnosťou pripojenia vzdialených sieťových klientov pre správu kamier a záznamov
* softvér musí byť prevádzkovaný výhradne **on-premise** v infraštruktúre DPB (server DPB alebo on-prem appliance dodávateľa)
* riešenie nesmie vyžadovať internet alebo cloud dodávateľa; prístup je možný len v internej sieti DPB
* riešenie musí obsahovať mechanizmy na automatickú detekciu manipulácie so záznamami (hashing, integrity check)
* prístup k záznamom musí byť zabezpečený identity managementom – prístup iba oprávneným osobám podľa prístupových rolí
* riešenie musí zabezpečiť, že záznamy sa spracúvajú výhradne v rámci vnútornej siete a infraštruktúry DPB a nie je možné ich preniesť do externých cloudových služieb, osobných úložísk alebo nezabezpečených zariadení bez príslušných oprávnení a dodávaného softvérového riešenia
* logovanie každého prístupu a exportu dát vrátane používateľa, času a cieľového umiestnenia exportu.
* definícia užívateľov a ich práv vrátane vzdialených sieťových klientov
* definícia užívateľských priečinkov
* softvér umožňujúci sťahovanie, ukladanie a triedenie video súborov
* zabezpečený proti manipulácii a neoprávnenému prístupu k dátam v prípade straty alebo odcudzenia kamery
* možnosť exportu záznamov do iných formátov
* šifrovaný zápis zaznamenaných udalostí musí umožňovať automaticky zistiť akúkoľvek manipuláciu s nahrávkou na úložisku, kvôli eliminovaniu možnosti korupčného konania
* obmedzenie prístupu k záznamom na úložisku prostredníctvom identity manažmentu (kamerový záznam nemožno zobraziť ľubovoľným pracovníkom bez autorizácie)
* platnosť licencie a aktualizácie softvéru po dobu 5 rokov
* doba uloženia záznamu 15 dní
* **licencia softvéru musí byť dodaná ako jednotná licencia pre celý systém (min. 50 kamier), bez obmedzenia počtu a množstva odobraných zariadení od poskytovateľa. Licencia musí zahŕňať minimálne 5 rokov prevádzky, aktualizácií, bezpečnostných patchov, exportných funkcií, auditných logov a identity managementu.**

POŽIADAVKY NA INŠTALÁCIU CELKOVÉHO RIEŠENIA TELOVÝCH KAMIER A ZAŠKOLENIE

* iniciácia kamier a fyzická inštalácia dokovacích staníc vrátane kabeláže a sieťového pripojenia,
* konfigurácia softvéru a prepojenie na PC DPB pre správu záznamov,
* vytvorenie používateľských účtov, nastavenie prístupových práv a overenie funkčnosti prenosu záznamov do centrálneho systému.
* zaškolenie minimálne 2 osôb z oddelenia prepravnej kontroly pre činnosť správy zariadení a práce so software-om na správu záznamov,
* zaškolenie minimálne 2 osôb z oddelenia prepravnej kontroly pre činnosť školenia užívateľov kamier pre použitie kamier pri prepravnej kontrole
* odovzdanie celkovej dokumentácie o nastavení, prevádzkovej príručky, technickej dokumentácie a návodu na obsluhu

Uchádzač vo svojej ponuke uvedie cenu za:

1. telové kamery vrátane všetkých nákladov spojených s príslušenstvom (kabeláž, napájanie, LAN komponenty, príp. dátové moduly, stojany, riadiace jednotky a pod.), licenciou softvéru, inštaláciou, dopravou, zaškolením, poskytnutím záruky a pod.
2. držiak kamery/uchytenie kamery
3. dokovacie stanice pre pripojenie telových kamier (1 dokovacia stanica musí obsiahnuť min. 5 pozícii pre pripojenie)

**PRÍLOHA 2**

**CENY**

|  |  |  |  |  |  |
| --- | --- | --- | --- | --- | --- |
| **P. č.** | **Popis** | **Predpokladaný počet** | **MJ** | **Cena bez DPH za MJ** | **Celková cena bez DPH** |
| 1 | **Telová kamera** (vrátane všetkých nákladov spojených s príslušenstvom (kabeláž, napájanie, LAN komponenty, príp. dátové moduly, stojany, riadiace jednotky a pod.), licenciou softvéru, inštaláciou, dopravou, zaškolením a pod. | 50 | ks |  | 0,00 € |
| 2 | **Držiak kamery/uchytenie kamery** | 50 | ks |  | 0,00 € |
| 3 | **Dokovacia stanica \*** | 10 | ks |  | 0,00 € |
|  |  |  |  |  |  |
|  | **Celková cena za predmet zákazky** |  |  |  | **0,00 €** |
|  |  |  |  |  |  |
| Poznámky: |  |  |  |  |  |
| \* dokovacia stanica s min. počtom 5 slotov | |  |  |  |  |
| \* ak bude mať dokovacia stanica viac ako 5 slotov, predpokladaný počet dokovacích staníc vyplní uchádzač adekvátne k počtu slotov a k počtu kamier | | | | | |

PODPISY ZMLUVNÝCH STRÁN

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: (doplniť)

Funkcia: (doplniť)

1. Meno: (doplniť)

Funkcia: (doplniť)

V (doplniť) dňa \_\_\_\_\_\_\_\_\_\_\_\_\_\_

1. (doplniť)
2. Meno: (doplniť)

Funkcia: (doplniť)